[{"text_idx": "#000000", "text": "TikTok-famulo Dong Xuxi konkeras la mondon"}, {"text_idx": "#000001", "text": "22-jara Dong Xuxi estas famulo en la c\u0302ina videa aplikaj\u0302o TikTok (en C\u0302inio la nomo de la aplikaj\u0302o estas \u201cDouyin\u201d). Samkiel aliaj gejunuloj, s\u0302i disradias memfidon, kaj la ununura malsimilaj\u0302o c\u0302e s\u0302i estas, ke unu el s\u0302iaj kruroj estas artefarita. En siaj videoj, s\u0302i dancas, kuras, sinekzercas en gimnastejo, montgrimpas, praktikas boksadon kaj skiadon. S\u0302i havas 437 000 fanojn kaj pli ol 12 milionojn da s\u0302atantoj en TikTok."}, {"text_idx": "#000002", "text": "En 2013, s\u0302i estis grave vundita pro au\u0306tomobila akcidento, kaj s\u0302ia dekstra kruro estis amputita. Post tri-monata kuracado en malsanulejo, s\u0302i komencis longan kaj turmentan procezon por adaptig\u0302i al la artefarita kruro kaj reveni al ordinara vivo."}, {"text_idx": "#000003", "text": "\u201cMi ne scipovis g\u0302uste piediri en la unuaj jaroj. Komence, mi c\u0302iam bezonis lambastonon, kvankam mi surhavas protezon. La protezo kau\u0306zis frotvundon je mia hau\u0306to, tre dolorige, do mi nur povis mars\u0302i tre malrapide\u201d, Dong Xuxi rakontis."}, {"text_idx": "#000004", "text": "Tiu akcidento detruis s\u0302ian memfidon. S\u0302i kas\u0302is sin, timante ke homoj rimarkus s\u0302ian krurmankon."}, {"text_idx": "#000005", "text": "22-jara Dong Xuxi kuras kun artefarita kruro."}, {"text_idx": "#000006", "text": "C\u0302irkau\u0306 2016, kurag\u0302igita de sia fizikoterapiisto, s\u0302i komencis sporti ekstere. La unua agado estis promenado kune kun dek kelkaj \"partneroj\" amputitaj. Estis la unua fojo post la akcidento, ke s\u0302i surhavis pantaloneton kaj malkas\u0302is publike sian artefaritan kruron. \u201cMi ne maltrankvilig\u0302is sekvante ilin kaj fotig\u0302is kun ili. Mi tute ne sentis g\u0302enon. Kvankam homoj rigardis min, ili miris pri mia kurag\u0302o\u201d, s\u0302i diris."}, {"text_idx": "#000007", "text": "Post iom da tempo, Dong eksentis, ke s\u0302i havas pli da kapablo por defii siajn limojn. Por distro, pasintjare s\u0302i starigis konton en TikTok. Komence, s\u0302i aperigis nur videojn, en kiuj ne estas videbla s\u0302ia nova kruro. Iutage poste, s\u0302i montris fotojn de sia tuta korpo, kaj ricevis multajn komentojn esprimante subtenon kaj admiron."}, {"text_idx": "#000008", "text": "\u201cVia volo estas super-imaga. Antau\u0306en! Vi estas bela!\u201dTikTok-uzanto komentis sub la fotoj."}, {"text_idx": "#000010", "text": "Aliaj TikTok-uzantoj komentis, ke la optimismo de Dong donis al ili kurag\u0302on por venki malfacilaj\u0302on kaj pli diligente labori kaj lerni. Iuj amputitoj sendis al s\u0302i mesag\u0302ojn por peti konsilojn."}, {"text_idx": "#000011", "text": "S\u0302i nun laboras kiel fizikoterapiisto, kaj kurag\u0302igas siajn pacientojn partopreni en sportoj, kiuj povas helpi ilin resanig\u0302i fizike kaj psike."}, {"text_idx": "#000012", "text": "\"Mi esperas, ke rigardante miajn videojn, pli da homoj, samkiel kiel mi, ne pensos pri tio, ke ili estas nekapablaj, kaj scios pri tio, ke ili povas piediri kaj kuri, praktiki sufic\u0302e multe da sportoj kaj esti pli optimisma\", diris Dong."}]